# ออซ มหัศจรรย์พ่อมดผู้ยิ่งใหญ่
ออซ มหัศจรรย์พ่อมดผู้ยิ่งใหญ่  เป็นภาพยนตร์ผจญภัยจินตนิมิตอเมริกันในปี 2013 กำกับโดยแซม ไรมี และบทประพันธ์โดยเดวิด ลินด์เซย์-อาแบร์ และมิตเชล แคปเนอร์ จากเรื่องราวโดยแคปเนอร์ อิงจากนวนิยายเรื่องออซ ในช่วงต้นศตวรรษที่ 20 ของลีแมน แฟรงก์ บอม และเกิดขึ้น 20 ปีก่อนเหตุการณ์ในนวนิยายต้นฉบับปี 1900 ภาพยนตร์เรื่องนี้เป็นภาคต่อทางจิตวิญญาณของภาพยนตร์โดยเมโทร-โกลด์วิน-เมเยอร์ในปี 1939 เรื่อง เดอะวิซาร์ดออฟออซ นำแสดงโดยเจมส์ แฟรนโก ในบทพ่อมดออซ, มีลา คูนิส, เรเชล ไวสซ์, มิเชล วิลเลียมส์, แซค บราฟ, บิล คอบส์, โจอี คิง, วิลเลียม บ็อก และโทนี ค็อกซ์ ภาพยนตร์เรื่องนี้บอกเล่าเรื่องราวของออสการ์ ดิกส์ นักมายากลจอมหลอกลวงที่มาถึงดินแดนออซแห่งนี้ และต้องเผชิญหน้ากับแม่มดสามคน ได้แก่ ธีโอดอรา เอวาโนรา และกลินดา จากนั้นออสการ์ก็ถูกเกณฑ์ให้ฟื้นฟูความสงบเรียบร้อยในออซ ขณะกำลังดิ้นรนเพื่อแก้ไขความขัดแย้งกับแม่มดและตัวเขาเอง

แคปเนอร์เริ่มพัฒนาเรื่องราวต้นกำเนิดของพ่อมดแห่งออซหลังจากมีความสนใจมาตลอดชีวิตว่าอยากจะสร้างเรื่องราวให้กับตัวละครตัวนี้ วอลต์ดิสนีย์พิกเชอส์รับหน้าที่อำนวยการสร้างภาพยนตร์เรื่องนี้ในปี 2009 โดยมีโจ รอธ เป็นผู้อำนวยการสร้าง และแกรนต์ เคอร์ติส, โจชัว โดเนน, ฟิลิป สตูเออร์ และปาลัค พาเทล รับหน้าที่เป็นผู้อำนวยการสร้างบริหาร ไรมีได้รับการว่าจ้างให้กำกับในปีต่อไป หลังจากที่รอเบิร์ต ดาวนีย์ จูเนียร์ และจอห์นนี เดปป์ ได้ปฏิเสธบทนำ ฟรังโกก็ได้รับคัดเลือกในเดือนกุมภาพันธ์ ค.ศ. 2011 โดยเริ่มถ่ายภาพยนตร์ฉากสำคัญในห้าเดือนต่อมา แดนนี เอลฟ์แมน เป็นผู้ประพันธ์ดนตรีประกอบภาพยนตร์

ออซ มหัศจรรย์พ่อมดผู้ยิ่งใหญ่ เปิดตัวครั้งแรกที่โรงละครเอลแคปิตัน เมื่อวันที่ 14 กุมภาพันธ์ ค.ศ. 2013 ตามด้วยการออกฉายทั่วไปในวันที่ 8 มีนาคม ค.ศ. 2013 ในรูปแบบดิสนีย์ดิจิทัล 3 มิติ, RealD 3D และ ไอแมกซ์ 3 มิติ แม้จะได้รับคำวิจารณ์ที่หลากหลายจากนักวิจารณ์ แต่ภาพยนตร์เรื่องนี้ก็ประสบความสำเร็จในเชิงพาณิชย์ โดยทำรายได้ไปมากกว่า 493 ล้านเหรียญทั่วโลก ภาพยนตร์เรื่องนี้ได้รับรางวัลสมาคมนักวิจารณ์ภาพยนตร์ฟีนิกซ์ สาขาภาพยนตร์ครอบครัวฉบับคนแสดงยอดเยี่ยม และคูนิสได้รับรางวัลเอ็มทีวีมูฟวี สาขาตัวร้ายยอดเยี่ยมจากการแสดงของเธอในบทแม่มดชั่วร้ายแห่งตะวันตก

 นักแสดง 
 เจมส์ แฟรนโก รับบทเป็น ออสการ์ โซโรแอสเตอร์ ฟาดริก ไอแซค นอร์แมน เฮงเคิล เอ็มมานนูเอล แอมบรัวส์ ดิกส์, ที่รู้จักกันทั่วไปในชื่อออซ, เป็นนักต้มตุ๋น นักมายากล และผู้เที่ยวแสดงมหรสพ 
 มีลา คูนิส รับบทเป็น ธีโอโดรา, แม่มดแสนดีผู้ไร้เดียงสาและคำนึงถึงผลประโยชน์สูงสุดของดินแดนออซเป็นหลัก
 เรเชล ไวสซ์ รับบทเป็น เอวาโนรา, ผู้พิทักษ์แห่งเมืองมรกต เป็นแม่มดชั่วร้ายแห่งตะวันออก
 มิเชล วิลเลียมส์ รับบทเป็น กลินดา, ธิดาของกษัตริย์ผู้ล่วงลับและแม่มดผู้ใจดี เธอปกครองและปกป้องอาณาจักรอันสงบสุขในออซ ซึ่งเป็นที่อยู่อาศัยของควอดลิง คนจรจัด และมันชกินส์
 วิลเลียมส์ยังรับบทเป็นแอนนี แฟนเก่าของออสการ์และเป็นแม่ในอนาคตของโดโรธี เกล
 แซค บราฟ รับบทเป็น เสียงของฟินลีย์, ลิงมีปีกผู้ให้คำมั่นสัญญาว่าจะมอบหนี้ชีวิตที่ไม่อาจเพิกถอนให้กับออสการ์
 บราฟยังรับบทเป็นแฟรงก์ ผู้ช่วยซื่อสัตย์และอดทนอดกลั้นของออสการ์ในแคนซัสด้วย
 บิล คอบส์ รับบทเป็น อาจารย์ทิงเกอร์, ผู้นำของคนจรจัดที่ถูกปกครองโดยกลินดา ต่อมาเขาได้สร้างทิน วูดแมน
 โจอี คิง รับบทเป็น เสียงของสาวจีน, ตุ๊กตาจีนตัวน้อยที่มีชีวิตจากไชนาทาวน์ซึ่งทุกสิ่งรวมทั้งผู้อยู่อาศัยทำมาจากจีน
 คิงยังรับบทเป็นเด็กสาวพิการที่เป็นอาสาสมัครในการแสดงมายากลของออสการ์ในแคนซัสด้วย
 โทนี ค็อกซ์ รับบทเป็น นัก/ซาวเออร์พุส, ผู้ประกาศอารมณ์ดีและผู้เล่นที่ประโคมข่าวของเมืองมรกต ซึ่งเป็นพันธมิตรกับกลินดา

 รางวัล 
 รางวัล รางวัล วันที่จัดพิธี สาขา ผู้รับและผู้ได้รับการเสนอชื่อ ผล Costume Designers Guild 22 กุมภาพันธ์ 2014 Excellence in Fantasy Film Gary Jones and Michael Kutsche  Golden Trailer Awards 5 พฤษภาคม 2013 Best Animation/Family "Witches"  Best Animation/Family TV Spot "Super Hybrid"  "Music Box"  Kids' Choice Awards 29 มีนาคม 2014 Favorite Movie  Favorite Movie Actress Mila Kunis  MTV Movie Awards 13 เมษายน 2014 Best Villain Mila Kunis  People's Choice Awards 8 มกราคม 2014 Best Family Film  Phoenix Film Critics Society 17 ธันวาคม 2013 Best Live Action Family Film  Best Production Design Robert Stromberg  Satellite Awards 24 กุมภาพันธ์ 2014 Best Visual Effects James Schwalm, Scott Stokdyk, Troy Saliba  Best Art Direction and Production Design Nancy Haigh, Robert Stromberg  Best Costume Design Gary Jones  Saturn Awards มิถุนายน 2014 Best Fantasy Film  Best Music Danny Elfman  Best Production Design Robert Stromberg  Best Costume Gary Jones  Teen Choice Awards 11 สิงหาคม 2013 Choice Movie – Sci-Fi/Fantasy   Choice Movie Actor – Sci-Fi/Fantasy James Franco Choice Movie Actress – Sci-Fi/Fantasy Mila Kunis  Michelle Williams  Visual Effects Society 12 กุมภาพันธ์ 2014 Outstanding Animated Character in a Live Action Feature Motion Picture Troy Saliba, In-Ah Roediger, Carolyn Vale, Kevin Souls for "China Girl"